**DOLOŽKA ZLUČITEĽNOSTI**

**návrhu nariadenia vlády s právom Európskej únie**

1. **Navrhovateľ nariadenia vlády:** Ministerstvo zdravotníctva Slovenskej republiky
2. **Názov návrhu nariadenia vlády:** Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov
3. **Predmet návrhu nariadenia vlády je – nie je upravený v práve Európskej únie:**
4. v primárnom práve:

Zmluva o fungovaní Európskej únie čl. 4 ods. 2 písm. a), čl. 45, 49, 56, 78, 79 a 165

1. sekundárnom práve:

Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, 30.9. 2005) v platnom znení - gestor Ministerstvo školstva, vedy, výskumu a športu Slovenskej republiky;

Smernica Európskeho parlamentu a Rady 2013/55/EÚ z 20. novembra 2013, ktorou sa mení smernica 2005/36/ES o uznávaní odborných kvalifikácií a nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu (nariadenie o IMI) (Ú. v. EÚ L 354, 28.12.2013) - gestor Ministerstvo školstva, vedy, výskumu a športu Slovenskej republiky;

Delegované rozhodnutie Komisie (EÚ) 2020/548 z 23. januára 2020, ktorým sa mení príloha V k smernici Európskeho parlamentu a Rady 2005/36/ES, pokiaľ ide o doklady o formálnej kvalifikácii a názvy špecializačných odborov (Ú.v. EÚ L 131, 24.4.2020) - gestor Ministerstvo školstva, vedy, výskumu a športu Slovenskej republiky;

c) v judikatúre Súdneho dvora Európskej únie:

nie je obsiahnutá v judikatúre Súdneho dvora Európskej únie

1. **Záväzky Slovenskej republiky vo vzťahu k Európskej únii:**
2. lehota na prebranie príslušného právneho aktu Európskej únie, príp. aj osobitná lehotu účinnosti jeho ustanovení

Lehota na prebratie smernice Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií je do 20. októbra 2007. Lehota na prebratie smernice Európskeho parlamentu a Rady 2013/55/EÚ z 20. novembra 2013, ktorou sa mení smernica 2005/36/ES o uznávaní odborných kvalifikácií a nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu (nariadenie o IMI) je do 18. januára 2016.

1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

Ku dňu predloženia návrhu nariadenia vlády v oblasti jeho právnej úpravy

* nebolo začaté konanie v rámci „EÚ Pilot“
* bol začatý postup Európskej komisie podľa čl. 258 a 260 Zmluvy o fungovaní Európskej únie v jej platnom znení
* porušenie č. 2018/2183 C(2019) 1208 final z 08. 03. 2019, odôvodnené stanovisko,
* porušenie č. 2018/2304 C(2019) 420 final z 25.01.2019, formálna výzva,
* porušenie č. 2018/2414 C(2019) 4151 final zo 07.06.2019, formálna výzva,
* porušenie č. 2018/2304 C(2019) 8498 final z 27.11.2019, odôvodnené stanovisko
* nebolo začaté konanie Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení

1. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav

Smernica Európskeho parlamentu a Rady 2005/36/ES bola prebratá do

* zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov,
* zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov,
* nariadenia vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov

Smernica Európskeho parlamentu a Rady 2013/55/EÚ bola prebratá do

* zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov,
* zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov,
* nariadenia vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov

1. **Návrh nariadenia vlády je zlučiteľný s právom Európskej únie**

* čiastočne – úplný súlad návrhu nariadenia vlády s článkom 21 ods. 6 smernice 2005/36/ES, ktorým sa má zabezpečiť, aby bol podmienkou prístupu k odborným činnostiam sestier zodpovedných za všeobecnú starostlivosť a ich vykonávania doklad o formálnej kvalifikácii uvedený v bode 5.2.2. prílohy V smernice 2005/36/ES, ktorým sa potvrdzuje, že daný odborník získal v priebehu odbornej prípravy znalosti, zručnosti a spôsobilosti uvedené v článku 31 ods. 6 a 7, ako aj v článku 31 ods. 3 smernice 2005/36/ES v súvislosti s vytvorením zdravotníckeho povolania „praktická sestra“ bude možno dosiahnuť po vykonaní úprav v zákone č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Predpokladaný termín dosiahnutia úplného súladu nariadenia vlády č. 296/2010 Z. z., v nadväznosti na vykonanie zmeny v zákone č. 578/2004 Z. z., pričom v Pláne legislatívnych úloh vlády SR je táto úloha stanovená na december 2020.